Iohannis: Suntem lângă front; nu are rost să dăm date celor care agresează Ucraina
România nu va comunica exact sprijinul militar direct pe care îl acordă Ucrainei, deoarece ţara noastră se află "lângă front", a declarat, joi, preşedintele Klaus Iohannis, înainte de a participa la reuniunea Consiliului European.
"România nu va fi mai transparentă. (...) Nu mi se pare pur şi simplu util să facem publice detalii despre ajutorul militar sau despre unde facem antrenamente pentru militarii ucraineni. Suntem lângă front. Nu are rost să dăm date via media celor care agresează Ucraina", a afirmat şeful statului.
Aceste măsuri, a subliniat el, "sunt agreate de forurile competente şi gestionate cu foarte mare responsabilitate".
El a menţionat centrul de la Feteşti, unde sunt planificate antrenamente ale piloţilor ucraineni pe aeronave F-16.
Luni, Birourile reunite ale Camerei Deputaţilor şi Senatului au luat act de o scrisoare din partea preşedintelui Klaus Iohannis prin care a informat Parlamentul că a aprobat tranzitarea teritoriului naţional a unor echipamente şi bunuri materiale donate de către Finlanda Ucrainei şi instruirea unui număr de aproximativ 50 de militari ucraineni.
Tag-uri:
loading...
Ştirile orei
21 mar, 18:56
20 mar, 18:18
20 mar, 18:21
ECONOMICA.NET
DAILYBUSINESS.RO
STIRIDESPORT.RO
ROMANIATV.NET
FEMINIS.RO
ARTICOLE PE ACEEAŞI TEMĂ
x
25 sep, 10:27
25 sep, 09:57